# ริชาร์ด เนวิลล์ เอิร์ลที่ 16 แห่งวอริก

| ริชาร์ด เนวิลล์ เอิร์ลที่ 16 แห่งวอริก |
| --- |
| ริชาร์ด เนวิลล์ เอิร์ลที่ 16 แห่งวอริก |
| เกิด | (1428-11-22)22 พฤศจิกายน ค.ศ. 1428 |
| อสัญกรรม | 14 เมษายน ค.ศ. 1471(1471-04-14) (42 ปี) ฮาร์ทฟอร์ดเชอร์ |
| บรรดาศักดิ์ | “ผู้สร้างพระเจ้าแผ่นดิน” (the Kingmaker) |
| ตำแหน่ง | ขุนนาง, นักการบริหาร และนักการทหาร |
| คู่สมรส | แอนน์ เนวิลล์ เคานเทสแห่งวอริคที่ 16 |
| บุตร | อิสซาเบลลา แพลนทาเจเน็ท ดัชเชสแห่งแคลเรนซ์ แอนน์ เนวิลล์ สมเด็จพระราชินีแห่งอังกฤษ |
| ลายมือชื่อ |
|  |
| ขุนนางอังกฤษ - กษัตริย์อังกฤษ - ชาวอังกฤษ |

**ริชาร์ด เนวิลล์ เอิร์ลที่ 16 แห่งวอริก** และ **เอิร์ลแห่งซอลส์บรี** (อังกฤษ: *Richard Neville, 16th Earl of Warwick*) (22 พฤศจิกายน ค.ศ. 1428 – 14 เมษายน ค.ศ. 1471) ริชาร์ด เนวิลล์เป็นขุนนาง, นักการบริหาร และนักการทหารชาวอังกฤษ

ริชาร์ด เนวิลล์เกิดเมื่อวันที่ 22 พฤศจิกายน ค.ศ. 1428 เป็นบุตรของริชาร์ด เนวิลล์ เอิร์ลที่ 5 แห่งซอลส์บรี (Richard Neville, 5th Earl of Salisbury) และแอนน์ เนวิลล์ และเป็นขุนนางสืบตระกูลในอังกฤษผู้มั่งคั่งและทรงอำนาจที่สุดในยุคของเขา อีกทั้งยังมีเครือข่ายทางการเมืองที่กว้างขวางไม่แต่ในอังกฤษ ริชาร์ดมีบทบาทสำคัญในสงครามดอกกุหลาบ และเป็นผู้ปลดพระเจ้าแผ่นดินถึงสองพระองค์จากราชบัลลังก์ จนทำให้ได้รับสมญาว่า “ผู้สร้างพระเจ้าแผ่นดิน” (the Kingmaker) เพื่อสื่อถึงการเป็นขุนนางที่มีอำนาจอยู่เหนือพระเจ้าแผ่นดิน

จากความมั่งคั่งที่ได้มาจากการแต่งงานและมรดกที่ได้รับวอริคมีบทบาทสำคัญในทางการเมืองของอังกฤษในคริสต์ศตวรรษ 1450 เดิมวอริคสนับสนุนพระเจ้าเฮนรีที่ 6 ในการต่อต้านพระเจ้าเฮนรี จากความขัดแย้งครั้งนี้วอริคได้ที่มั่นสำคัญในฐานะกัปตันแห่งคาเลส์ซึ่งเป็นตำแหน่งที่เป็นประโยชน์อีกหลายปีต่อมา ความขัดแย้งในที่สุดก็กลายเป็นการปฏิวัติเต็มตัว บุตรชายของดยุคแห่งยอร์คด้วยความช่วยเหลือของวอริคได้รับชัยชนะและขึ้นครองราชย์เป็นพระเจ้าเอ็ดเวิร์ดที่ 4

เมื่อขึ้นครองราชย์ใหม่ ๆ พระเจ้าเอ็ดเวิร์ดก็ทรงปกครองโดยมีวอริคเป็นผู้ช่วย แต่ก็มาผิดใจกันในด้านนโยบายการต่างประเทศและการเลือกผู้เสกสมรสของพระองค์ หลังจากที่พยายามร่วมมือกันโค่นราชบัลลังก์ของพระเจ้าเอ็ดเวิร์ดและยกจอร์จ แพลนแทเจเนต ดยุกที่ 1 แห่งแคลเรนซ์ พระอนุชาของพระเจ้าเอ็ดเวิร์ดขึ้นครองราชย์ไม่สำเร็จ วอริคก็หันไปยึดราชบัลลังก์คืนให้แก่พระเจ้าเฮนรีที่ 6 แทนที่ แต่ก็เป็นชัยชนะเพียงระยะเวลาสั้น ในปี ค.ศ. 1471 วอริคก็พ่ายแพ้ต่อกองทัพของพระเจ้าเอ็ดเวิร์ดและดยุคแห่งแคลเรนซ์ผู้หันกลับไปหนุนหลังพระเชษฐา และถูกสังหารในยุทธการบาร์เน็ต (Battle of Barnet)

ริชาร์ด เนวิลล์ไม่มีลูกชาย ลูกสาวคนโตอิสซาเบลลา เนวิลล์สมรสกับดยุกแห่งแคลเรนซ์ และคนเล็กแอนน์ เนวิลล์ หลังจากแต่งงานกับเอ็ดเวิร์ดแห่งเวสต์มินสเตอร์ เจ้าชายแห่งเวลส์พระราชโอรสของพระเจ้าเฮนรี ก็มาสมรสกับพระอนุชาองค์เล็กของพระเจ้าเอ็ดเวิร์ด–ริชาร์ด ดยุคแห่งกลอสเตอร์ ผู้ต่อมาขึ้นครองราชย์เป็นพระเจ้าริชาร์ดที่ 3

## ตระกูลเนวิลล์

ผังข้างล่างอย่างย่อแสดงเบื้องหลังความสัมพันธ์ของตระกูลเนวิลล์ของริชาร์ด เนวิลล์กับราชวงศ์ยอร์ก และราชวงศ์แลงคัสเตอร์ เส้นไข่ปลาแสดงว่าเป็นการสมรส เส้นหนาเป็นบุตร/บุตรี ผังเริ่มจากขวาไปซ้าย

|  |  |  |  |  |  |  |  |
| --- | --- | --- | --- | --- | --- | --- | --- |
|  | ริชาร์ด เดอ โบแชมพ์เอิร์ลแห่งวอริคที่ 13 (1382-1439) |   | อิสซาเบล เดสเพ็นเซอร์ (1400-1439) |  | ริชาร์ด เนวิลล์ เอิร์ลแห่งซอลสบรีที่ 5 (1400-1460) |   | แอลิซ เนวิลล์ เคานเทสแห่งซอลสบรีที่ 5 (c. 1406-1462) |
|   |   |   |   |
|  |  |  |  |   |   |  |  |  |   |   |   |   |   |   |   |   |   |   |   |   |  |  |  |  |  |  |  |  |  |
|   |   |   |   |   |   |   |   |   |   |   |
|  |  |  | แอนน์ เนวิลล์ เคานเทสแห่งวอริคที่ 16 (1426-1492) |   | **ริชาร์ด เนวิลล์ เอิร์ลแห่งวอริคที่ 16** (1428-1471) |  | จอห์น เนวิลล์ มาร์ควิสแห่งมองตากิวที่ 1 (c. 1431-1471) |  | จอร์จ เนวิลล์ (1432-1476) |
|   |   |
|  |  |  |  |  |  |   |   |   |   |   |   |   |   |   |   |
|   |   |   |   |   |   |   |   |   |
| ริชาร์ด แพลนทาเจเน็ท ดยุคแห่งยอร์คที่ 3 (1411-1460) |   | ซิซิลิ เนวิลล์ (1415-1495) |  | อิสซาเบลลา เนวิลล์ (1451-1476) |  | แอนน์ เนวิลล์ (1456-1485) |  | เฮนรีที่ 6 (1421-1471) |   | มาร์กาเร็ตแห่งอองชู (1430-1482) |
|   |   |   |   |
|  |  |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |
| เอ็ดเวิร์ดที่ 4 (1442-1483) |  | เอ็ดมันด์ เอิร์ลแห่งรัทแลนด์ (1443-1460) |  | จอร์จ แพลนทาเจเน็ท ดยุคแห่งแคลเรนซ์ที่ 1 (1449-1478) |  | (2.) ริชาร์ดที่ 3 (1452-1485) |  |  |  | (1.) เอ็ดเวิร์ดแห่งเวสต์มินสเตอร์ เจ้าชายแห่งเวลส์ (1453-1471) |
|

## อ้างอิง

## ดูเพิ่ม

* สงครามดอกกุหลาบ
* แอนน์ เนวิลล์ สมเด็จพระราชินีแห่งอังกฤษ